***ERDŐK VILÁGNAPJA***

***2019. MÁRCIUS 21., CSÜTÖRTÖK, 11.00 ÓRA***

***Kismaros, Művelődési Ház***

**Dr. Nagy István miniszter úr**

**a 2019. évi Erdők Világnapja alkalmából**

**PRO SILVA HUNGARIAE DÍJAT**

**adományoz 4 személynek**

**1.** **Klemencsics András István, a Pest Megyei Kormányhivatal, Érdi Járási Hivatala, Földművelésügyi és Erdőgazdálkodási Főosztály főosztályvezetője,**

kitüntetésben részesül több mint három évtizede az erdészeti igazgatásban, különösen az erdőtervezés és erdőfelügyelet területén elért elévülhetetlen eredményeiért,

2. **Pápai Gábor, az Országos Erdészeti Egyesület nyugalmazott főszerkesztője,**

kitüntetésben részesül több mint két évtizede az Erdészeti Lapok főszerkesztőjeként végzett kimagasló tevékenységéért, publikációs munkájáért, társadalmi szerepvállalásáért,

3. **Ripszám István, a Mecsekerdő Zrt. termelési vezérigazgató-helyettese,**

kitüntetésben részesül a helyi fatömeg tarifák bevezetésében, a klímarezisztens szaporítóanyag források felkutatásában végzett tevékenységéért, innovatív vezetői és közösségteremtő munkájáért,

4. **Tóth Gábor, az Ipoly Erdő Zrt. gazdasági és termelési vezérigazgató helyettese,**

kitüntetésben részesül a természetes felújításokra alapozott erdőgazdálkodásban, a nógrádi régió turisztikai fejlesztéseiben, a magyar-szlovák erdészeti kapcsolatokban elért eredményeiért.

**Miniszter Úr**

**PRO SILVA HUNGARIAE EMLÉKPLAKETTET**

**adományoz 2 személynek**

**1. Nagy Zoltán László, a Nyírerdő Zrt. kerületvezető erdésze,**

kitüntetésben részesül a Bockereki erdőben a természetes felújításra alapozott szálalóvágás bevezetésben elért eredményeiért, közösségteremtő munkájáért,

2. **Szobota Csaba, a Szombathelyi Erdészeti Zrt. informatikai csoportvezetője,**

kitüntetésben részesül az ügyviteli és erdőgazdálkodási folyamatok rendszerszervezésében és programozásában végzett kiváló rendszergazda tevékenységéért. *(A kitüntetést fia vette át.)*

**Miniszter Úr**

**Elismerő Oklevelet adományoz**

**17 személynek**

**1. Aszódi Róbert Péter, a Nemzeti Agrárgazdasági Kamara kerületvezető falugazdásza,**

kitüntetésben részesül a gyomaendrődi körzetben a mezőgazdászok és erdőgazdálkodók támogatásában végzett kimagasló vezetői tevékenységéért,

**2. Bencs László, a SEFAG Erdészeti és Faipari Zrt. területrendezési előadója,**

kitüntetésben részesül két évtizede a digitális alapú ingatlan-nyilvántartási rendszer működtetésében, ingatlanrendezési feladatokban, hatósági ügyekben végzett kiváló tevékenységéért,

**3. Buday Péter, az ÉSZAKERDŐ Zrt. erdészeti igazgatója,**

kitüntetésben részesül az erdő- és vadgazdálkodásban végzett kiváló munkájáért, a közjóléti, vezetői tevékenységéért,

**4. Dávid Lajos Nándor, az IHARTŰ-2000 Erdészeti és Faipari Kft. termelési főerdőmestere,**

kitüntetésben részesül a magán-erdőgazdálkodásban a természetszerű és fenntartható tervszerű erdőgazdálkodásban végzett kiváló tevékenységéért,

5. **Gábor Edit Melinda, a Hajdú-Bihar Megyei Kormányhivatal Debreceni Járási Hivatal Agrárügyi Főosztály főosztályvezetője,**

kitüntetésben részesül az erdészeti szakterületen a megújításokban és fejlesztési folyamatokban végzett elkötelezett tevékenységéért,

**6.** **Hajnal Imre, a NEFAG Zrt. erdővédelmi és kommunikációs vezetője,**

kitüntetésben részesül négy évtizede az alföldi erdőgazdálkodásban végzett kiváló, elhivatott tevékenységéért, innovatív vezetői munkájáért,

**7.** **Mézes Lajos, a KEFAG Kiskunsági Erdészeti és Faipari Zrt. kereskedelmi irodavezetője,**

kitüntetésben részesül négy évtizede az erdészet szolgálatában a gazdaság eredményességének érdekében végzett kereskedelmi tevékenységéért,

**8.** **Mihály László, a SEFAG Erdészeti és Faipari Zrt. kerületvezető erdésze,**

kitüntetésben részesül négy évtizede a természetközeli szemléletű erdőgazdálkodásban, az erdővagyon gondozásában, a horvát-magyar erdész kapcsolatok ápolásában végzett kiváló tevékenységéért,

**9.** **Rosta Katalin, a Bakonyerdő Zrt. erdőgondnoka,**

kitüntetésben részesül a Bakonyszentlászlói Erdészetben az erdőgondnokság irányításában végzett kiváló tevékenységéért, fahasználati és vadászati feladatok szervezésében elért eredményeiért, szakújságírói munkájáért,

**10. Rózsa Szilveszter, az Ipoly Erdő Zrt. nyugalmazott csemetekert vezetője,**

kitüntetésben részesül több évtizede a Romhányi Erdészetben az erdőfelújításban és erdőtelepítésben, a dejtári erdők kezelésében végzett kiváló tevékenységéért, életútja elismeréseként,

**11. Sebestyén János, a VADEX Mezőföldi Zrt. kerületvezető hivatásos vadásza,**

kitüntetésben részesül több mint négy évtizede a zártkerti nagyvad tartásban, a gímszarvas vadásztatásában elért elévülhetetlen eredményeiért,

**12. Simon László, a Kisalföldi Erdőgazdaság Zrt. karbantartója,**

kitüntetésben részesül öt évtizedes elhivatott munkájáért, a Ravazdi Erdészet területén a kilátók, a lombkorona tanösvény kialakításában végzett kiváló fafaragói tevékenységéért,

**13. Steinbach Pál Péter, a VERGA Veszprémi Erdőgazdaság Zrt. kerületvezető erdésze,**

kitüntetésben részesül a szentgáli Alsóerdő kerületében a természetes erdőfelújításban, erdőtelepítésben végzett kiváló tevékenységéért,

**14.** **Szabó Károly, a Vas Megyei Kormányhivatal Erdészeti Osztály** **erdőtervezési szakügyintézője,**

kitüntetésben részesül két évtizede a drónról, légi- és űrfelvételekről származó távérzékelési adatforrások kísérleti felhasználása érdekében végzett munkájáért,

**15. Szentesi Levente, az Andreas STIHL Kereskedelmi Kft. értékesítési és marketing igazgatója,**

kitüntetésben részesül az erdészek és mezőgazdászok által alkalmazott STIHL eszközök és szolgáltatások magas szintű üzletfejlesztési modelljének kidolgozásában elért eredményeiért, innovatív tevékenységéért,

**16. Tomka Kornélia, a Magán Erdőtulajdonosok és Gazdálkodók Országos Szövetsége nyugalmazott titkárságvezetője,**

kitüntetésben részesül az irodavezetői feladatok ellátásáért, a világbanki hitelezések keretében a mezőgazdasági fejlesztések ügyintézése területén végzett munkájáért,

**17. Hilmer Ferenc József, a Mocz és Társa Magánerdészet Kft. nyugalmazott erdésze,**

kitüntetésben részesül négy évtizede az erdészet szolgálatában, a magánerdőgazdálkodás működőképességének javításában végzett kiváló tevékenységéért.